da vi da de en en de de da da da da da da id en de da en da da da da en fr da da pl da en en da da en da en da da en en fr da da da da da da en sv en en sv nb da de en fr da da en da da en fi da da da de nl da en
H1: Røvfuld i Helsingør - Hafnia Floorball Club
Kirk - 6. december 2015
Et stærkt decimeret Hafnia-mandskab skulle lørdag eftermiddag forsøge at stikke en kæp i hjulet på det ubesejrede tophold fra nord, men amagerkanerne måtte hurtigt erkende, at man (på dagen) var oppe imod overmagten.
Der var lagt op til topkamp, men det lignede mere top mod bund i Helsingørhallen. Hafnia kunne kun stille med den ene af sine sædvanlige kæder, mens 2. kæden bestod af en helt ny sammensætning af de øvrige til rådighed, hvor mange spillede ude af position. Og især 2. kæden blev straffet af den velsmurte Helsingør-maskine, der efter trænerens eget udsagn præsterede sæsonbedst, mens Hafnia kun var en skygge af sig selv. Helsingørs drømmestart gjorde endvidere, at Hafnia aldrig rigtig fandt sine ben i opgøret.
Herved blev selvsamme duel, der for få måneder siden endte 6-5 i Helsingørs favør, en meget ensidig affære, hvor Hafnia gravede sig dybere og dybere ned i et hul – for til sidst at kunne skele til måltavles pinlige facit.
En af de få positive ting fra kampen var, at Hafnias grundlægger, Ulrik Lejre Larsen, gjorde comeback i den hvide trøje. Med lidt held var den nu 49-årige målræv også kommet på måltavlen, men der blev ikke givet noget som helst væk ved dørene af Helsingør-forsvaret.
Helsingør FT – Hafnia FC 11-1 (4-0, 5-0, 2-1)
1. 01:38 1-0 Michael Kock (Jesper Frank Christensen)
1. 02:53 2-0 Kristoffer Bjerg (Jens Stigaard)
1. 04:46 3-0 Jonas Hviid (Frederik Olsen)
1. 12:48 4-0 Michael Kock (uass.)
2. 02:59 5-0 Thobias Munkstrup (Frederik Olsen)
2. 08:08 U2+2 Kristian Kirk, Hafnia
2. 08:39 6-0 Frederik Olsen (Michael Kock) PP
2. 09:14 7-0 Jonas Hviid (Jesper Frank Christensen) PP
2. 09:47 8-0 Thobias Munkstrup (Jens Stigaard)
2. 09:47 Timeout, Hafnia
2. 11:31 U2 Jonas Hviid, Helsingør
2. 18:13 9-0 Frederik Olsen (Nicolai Bech)
3. 03:04 10-0 Jesper Frank Christensen (Jonas Hviid)
3. 10:08 11-0 Jonas Hviid (Michael Kock)
3. 16:07 11-1 Jeppe V. Trier (Lars Neubert)
OPDATERET STATISTIK: Sæsonen 2015/16
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club